CELEX: 32019R1935
Language: hr
Date: 2019-05-13 00:00:00
Title: Delegirana Uredba Komisije (EU) 2019/1935 оd 13. svibnja 2019. o izmjeni Direktive (EU) 2016/97 Europskog parlamenta i Vijeća s obzirom na regulatorne tehničke standarde kojima se prilagođuju temeljni iznosi u eurima za osiguranje od profesionalne odgovornosti i za financijsku sposobnost posrednika u osiguranju i reosiguranju (Tekst značajan za EGP)

22.11.2019   
               
               
                  HR
               
               
                  Službeni list Europske unije
               
               
                  L 301/3
               
            
         DELEGIRANA UREDBA KOMISIJE (EU) 2019/1935
         оd 13. svibnja 2019.
         o izmjeni Direktive (EU) 2016/97 Europskog parlamenta i Vijeća s obzirom na regulatorne tehničke standarde kojima se prilagođuju temeljni iznosi u eurima za osiguranje od profesionalne odgovornosti i za financijsku sposobnost posrednika u osiguranju i reosiguranju
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Direktivu (EU) 2016/97 Europskog parlamenta i Vijeća od 20. siječnja 2016. o distribuciji osiguranja (1), a posebno njezin članak 10. stavak 7.,
         budući da:
         
                     (1)
                  
                  
                     Europsko nadzorno tijelo za osiguranje i strukovno mirovinsko osiguranje (EIOPA) dužno je redovito preispitivati temeljne iznose za osiguranje od profesionalne odgovornosti i za financijsku sposobnost posrednika u osiguranju i reosiguranju kako bi se uzele u obzir promjene Europskog indeksa potrošačkih cijena koji objavljuje Eurostat. U razdoblju od 1. siječnja 2013. do 31. prosinca 2017. Europski indeks potrošačkih cijena koji za Uniju izrađuje Eurostat povećao se za 4,03 %. Kao posljedica toga, prethodno navedeni temeljni iznosi trebali bi se prilagoditi za taj postotak povećanja.
                  
               
                     (2)
                  
                  
                     Direktivu (EU) 2016/97 trebalo bi stoga na odgovarajući način izmijeniti.
                  
               
                     (3)
                  
                  
                     Kako bi se državama članicama omogućilo da prilagode relevantne temeljne iznose u svojim nacionalnim odredbama te posrednicima u osiguranju i reosiguranju dalo dovoljno vremena da provedu potrebne provedbene mjere, primjenu ove Uredbe trebalo bi odgoditi.
                  
               
                     (4)
                  
                  
                     Ova se Uredba temelji na nacrtu regulatornih tehničkih standarda koji je EIOPA dostavila Komisiji.
                  
               
                     (5)
                  
                  
                     EIOPA je provela otvorena javna savjetovanja o nacrtu regulatornih tehničkih standarda na kojem se temelji ova Uredba, analizirala moguće povezane troškove i koristi te zatražila mišljenje Interesne skupine za osiguranje i reosiguranje osnovane u skladu s člankom 37. Uredbe (EU) br. 1094/2010 Europskog parlamenta i Vijeća (2),
                  
               DONIJELA JE OVU UREDBU:
         
            Članak 1.
            Izmjene Direktive (EU) 2016/97
            Članak 10. Direktive (EU) 2016/97 mijenja se kako slijedi:
            
                        1.
                     
                     
                        stavak 4. zamjenjuje se sljedećim:
                        
                                    „4.
                                 
                                 
                                    Posrednici u osiguranju i reosiguranju imaju osiguranje od profesionalne odgovornosti koje vrijedi na čitavom području Unije ili odgovarajuće jamstvo koje pokriva odgovornost za profesionalni nemar u iznosu od najmanje 1 300 380 EUR po svakom odštetnom zahtjevu i ukupno 1 924 560 EUR za sve odštetne zahtjeve u jednoj godini, osim ako je društvo za osiguranje, društvo za reosiguranje ili neko drugo društvo u čije ime djeluje posrednik u osiguranju ili reosiguranju, ili za koje je posrednik u osiguranju ili reosiguranju ovlašten djelovati, već dalo takvo osiguranje ili odgovarajuće jamstvo ili ako takvo društvo preuzima punu odgovornost za djelovanje posrednika.”;
                                 
                              
                  
                        2.
                     
                     
                        u stavku 6. drugom podstavku točka (b) zamjenjuje se sljedećim:
                        
                                    „(b)
                                 
                                 
                                    uvjet da posrednik mora imati financijsku sposobnost u iznosu koji u svakom trenutku čini 4 % iznosa godišnje primljenih premija, a minimalno 19 510 EUR;”.
                                 
                              
                  
         
            Članak 2.
            Stupanje na snagu i datum početka primjene
            Ova Uredba stupa na snagu dvadesetog dana od dana objave u Službenom listu Europske unije. Primjenjuje se od [Ured za publikacije: unijeti datum šest mjeseci od datuma stupanja na snagu].
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 13. svibnja 2019.
            
               
                  Za Komisiju
               
               
                  Predsjednik
               
               Jean-Claude JUNCKER
            
         
         
            (1)  SL L 26, 2.2.2016., str. 19.
         
            (2)  Uredba (EU) br. 1094/2010 Europskog parlamenta i Vijeća od 24. studenoga 2010. o osnivanju Europskog nadzornog tijela (Europsko nadzorno tijelo za osiguranje i strukovno mirovinsko osiguranje), o izmjeni Odluke br. 716/2009/EZ i o stavljanju izvan snage Odluke Komisije 2009/79/EZ (SL L 331, 15.12.2010., str. 48.).